Οι Κλινικοί Υπνοθεραπευτές πρέπει να είναι πρώτα αυτοί θεραπευμένοι από τα δικά τους πάθη. Οφείλουν να είναι πλήρως καταρτισμένοι, επαγγελματικά και νομικά κατοχυρωμένοι από το σώμα έγκρισης τους συνεχίζουν να έχουν συνεδρίες με έναν επόπτη. Η έγκριση αυτή προέρχεται από το εξωτερικό αφού μέχρι σήμερα η ειδικότητα της κλινικής υπνοθεραπείας δεν υπάρχει στην Ελλάδα. Εκτός από τις θεραπευτικές μεθόδους και την τεχνική γνώση χρειάζεται να είναι ιδιαίτερα δυνατοί και ανθεκτικοί ως ψυχοσύνθεση και να είναι απαλλαγμένοι από αδυναμίες και εγωισμό. Πρέπει να έχουν λύσει ουσιαστικά τα δικά τους προσωπικά και ψυχολογικά θέματα. Χρειάζεται μεγάλη εμπειρία σε προσωπικό επίπεδο και θεραπεία που πρέπει να έχει προηγηθεί στον ίδιο το θεραπευτή. ΟΙ θεραπευτές οφείλουν να γνωρίζουν ότι είναι απλά το μέσον της θεραπείας και να έχουν διαρκή εξέλιξη και επαγρύπνηση στο προσωπικό κομμάτι ανά πάσα στιγμή. Πρέπει να έχουν την ικανότητα να αυτοθεραπεύονται με τις ίδιες μεθόδους που χρησιμοποιούν και διδάσκουν.
Πρέπει να υπάρχει μεγάλη θέληση και ειλικρίνεια για να μπορέσει κάποιος να προσεγγίσει το θεραπευτικό κομμάτι και να έχει το θάρρος να δει τις αδυναμίες του και να τις διορθώσει. Δεν αρκεί να θέλει απλά να βοηθήσει. Πρέπει να υπάρχει μέσα του ως βάση το ανθρώπινο στοιχείο και η ισορροπία χωρίς συμπλέγματα ανωτερότητας η κατωτερότητας ως προς τον θεραπευόμενο. Ο σωστός θεραπευτής πρέπει να έχει νικήσει μέσα του το θυμό και να διαχειρίζεται οποιαδήποτε πρόκληση όσο αφορά τα συναισθήματα του.
Οι θεραπευτές χρειάζεται να έχουν μεγάλη καρδιά και την συμπόνοια του Χριστού για να μπορούν να αντιμετωπίσουν κάθε πρόκληση και δυσκολία. Χρειάζεται να αγαπούν τους ανθρώπους και να έχουν ανοιχτό μυαλό, διαίσθηση μέσω εμπειρίας και ευφυία της καρδιάς. Χρειάζεται να είναι ατρόμητοι, όχι όμως σκληροί και συγχρόνως ευαίσθητοι στα μυνήματα που εκπέμπουν οι άλλοι. Πρέπει να υπάρχει συντονισμός εμπιστοσύνης κατά τη διάρκεια της συνεδρίας, ευγενής επιμονή και υπομονή. Οι σωστοί θεραπευτές δεν κάνουν πρόωρες παρεμβάσεις ούτε δίνουν πρόωρη βοήθεια, ενώ συχνά συνεργάζονται και με άλλους θεραπευτές. Ο υπνοθεραπευτής βοηθά τον θεραπευόμενο να πάρει την ευθύνη του εαυτού του κατά την διάρκεια των βιωματικών ασκήσεων και συνειδητοποιήσεων.
Αν υπάρχουν η σωστή επαγγελματική κατάρτιση και οι παραπάνω ποιότητες τότε η θεραπεία ενεργοποιείται άμεσα γιατί υπάρχει η ανθρώπινη σύνδεση και εμπιστοσύνη μαζί με την καλή θέληση και πρόθεση για θεραπεία.